### | | | | --- | --- | | | | | --- | | **Teknik- og Miljøudvalget** 7. april 2016 Sagsnr. 710-2016-61 Dok.nr. 710-2016-139305 Sagsbehandler DPSVE | | 35.                 Budget 2017-20 - Fagudvalgenes drøftelse af forslag til reduktionsområder - Åbent

###

|  |  |
| --- | --- |
| Tidl. politisk behandling | BY, 26.01.16, pkt. 7 |
| Forventet sagsgang | TM-U |
| Lovgrundlag | Styrelsesloven |

###

**SAGENS INDHOLD**

Byrådet godkendte 26. januar 2016 budgetprocessen for
budget 2017-20.

Byrådet besluttede, at administrationen skal udarbejde forslag
til reduktioner på 2 % af serviceudgifterne. Fagudvalgene og Økonomiudvalget
skal på udvalgsmøderne i april måned drøfte idéer og input til
reduktionsområder i budgettet. Administrationen arbejder herefter videre med de
input, der er politisk opbakning til i udvalgene.

Den tidlige politiske involvering giver mulighed for, at
udvalgene kan fremkomme med reduktionsforslag, som kan vurderes i forbindelse
med udarbejdelsen af det administrative prioriteringskatalog eller
budgetprocessen i øvrigt. Hvis forslagene betyder, at der skal igangsættes
større analysearbejder, som ikke kan gennemføres inden budgetvedtagelsen, bør
der afsættes ekstra resurser hertil i forbindelse med budgettet for 2017-20.

Fagudvalgenes forslag til reduktionsområder samles i et fælles
notat til brug for det videre budgetarbejde.

**VURDERING**

Det vedtagne budget for 2016-19 vedrørende
budgetoverslagsårene 2017-19 lever ikke op til Byrådets langsigtede økonomiske
målsætninger:

· Overskuddet på den ordinære drift skal udgøre 90 mio. kr. årligt,
men falder fra 2017 til 2019 fra ca. 80 mio. kr. til ca. 53 mio. kr.

· Anlægsniveauet skal udgøre minimum 80-100 mio. kr. årligt,
hvilket ikke er tilfældet i 2018 og 2019, hvor det udgør ca. 76 mio. kr. årligt

· Kassebeholdningen skal udgøre minimum 125 mio. kr. Denne
målsætning vil blive udfordret i 2020.

Byrådet har derfor besluttet, at administrationen skal
udarbejde forslag til reduktioner på 2 % af serviceudgifterne.

Byrådet har ligeledes besluttet, at administrationen skal
udarbejde forslag til udvidelser på 0,5 % af serviceudgifterne.

Som grundlag for drøftelsen af reduktionsområder i
udvalgene har Byrådets medlemmer mulighed for at se tidligere års reduktionsforslag
i First Agenda.

**ØKONOMI**

De økonomiske konsekvenser af fagudvalgenes forslag til
reduktioner vil blive belyst i løbet af budgetprocessen.

De endelige økonomiske konsekvenser afhænger af Byrådets
budgetvedtagelse.

**INDDRAGELSE**

Foreninger, institutioner, MED-udvalg mv. har mulighed for
at stille forslag til budgettet. Forslagene skal indsendes til forvaltningen
senest 21. april 2016.

De politiske grupper har mulighed for at komme med forslag
til reduktioner af budgettet. Reduktionsforslagene skal fremsendes til Job og
Økonomi senest 3. maj 2016, hvorefter det vurderes, hvordan de kan indgå i
budgetprocessen.

**INDSTILLING**

Direktøren for Teknik og Kultur indstiller til Teknik- og
Miljøudvalget:

1.    At udvalget drøfter, hvilke reduktionsområder der skal
undersøges nærmere.

**BESLUTNING**